इस अवसर पर वरिष्ठ साहित्यकार श्री शकील सिद्दीकी नेकहा कि न्यू मीडिया ने जहां कहने की छटपटाहट को स्वर दिया है वहीँ अभिव्यक्ति की स्वतन्त्रता को आयामित भी किया है . वहीँ साहित्यकार डा. गिरिराज शरण अग्रवाल ने कहा कि अभिव्यक्ति के इस नए माध्यम को सहेजने में और एक लक्ष्य तक पहुंचाने में मदद करे साहित्यकार और समाचार पत्रों के संपादक. पुस्तक के लेखक श्री रवीन्द्र प्रभात ने कहा कि यह एक ऐसा माध्यम है जहां न तो प्रकाशक के नखरे हैं और न संपादक की कैंची यहाँ चलती है. सही मायनों में अभिव्यक्ति का लोकतंत्र यहीं है. इसमें कोई संदेह नही कि आने वाला समय हिंदी ब्लॉगिंग का ही है. सभा की अध्यक्षता करते हुए वरिष्ठ साहित्यकार श्री मुद्रा राक्षस ने कहा कि यह माध्यम मेरे लिए विल्कुल नया है, किन्तु इस माध्यम से एक नई क्रान्ति की प्रस्तावना की जा सकती है. मैं सभी लेखकों का आह्वाहन करता हूँ कि वे इस माध्यम से जुड़कर विचारों की क्रान्ति का शंखनाद करे .